Forslag til RÅDETS AFGØRELSE af . . .

om Fællesskabets holdning i associeringsrådet vedrørende Rumæniens deltagelse i Fællesskabets programmer på områderne sundhed og socialpolitik (98/C 185/05) KOM(1998) 263 endelig udg. - 98/0157 (CNS)

(Forelagt af Kommissionen den 7. maj 1998)

RÅDET FOR DEN EUROPÆISKE UNION HAR -

under henvisning til traktaten om oprettelse af Det Europæiske Fællesskab, særlig artikel 129 og 235 sammenholdt med artikel 228, stk. 3, første afsnit,

under henvisning til forslag fra Kommissionen,

under henvisning til udtalelse fra Europa-Parlamentet, og

ud fra følgende betragtninger:

I kraft af Rådets og Kommissionens afgørelse af 4. december 1995 er der indgået en tillægsprotokol til Europaaftalen om oprettelse af en associering mellem De Europæiske Fællesskaber og deres medlemsstater på den ene side og Rumænien på den anden side;

i henhold til artikel 1 i tillægsprotokollen kan Rumænien deltage i Fællesskabets rammeprogrammer, særprogrammer, projekter eller andre foranstaltninger, bl.a. på områderne sundhed og socialpolitik, og i henhold til artikel 2 træffer associeringsrådet beslutning om de vilkår og betingelser, der skal gælde for Rumæniens deltagelse i de i artikel 1 nævnte aktiviteter;

i henhold til Europa-Parlamentets og Rådets afgørelse nr. 645/96/EF af 29. marts 1996 om et fællesskabshandlingsprogram for sundhedsfremme, sundhedsoplysning, sundhedsundervisning og sundhedsuddannelse som led i indsatsen inden for folkesundhed (1996-2000) (1), særlig artikel 6, stk. 2, Europa-Parlamentets og Rådets afgørelse nr. 646/96/EF af 29. marts 1996 om en handlingsplan for kræftbekæmpelse som led i indsatsen inden for folkesundhed (1996-2000) (2), særlig artikel 6, stk. 2, Europa-Parlamentets og Rådets afgørelse nr. 647/96/EF af 29. marts 1996 om vedtagelse af et EF-handlingsprogram vedrørende forebyggelse af AIDS og visse andre smitsomme sygdomme som led i indsatsen inden for folkesundhed (1996-2000) (3), særlig artikel 6, stk. 2, Europa-Parlamentets og Rådets afgørelse nr. 102/97/EF af 16. december 1996 om et EF-handlingsprogram vedrørende forebyggelse af narkotikamisbrug som led i indsatsen inden for folkesundhed (1996-2000) (4), særlig artikel 6, stk. 2, og Rådets afgørelse 95/593/EF af 22. december 1995 om Fællesskabets handlingsprogram på mellemlang sigt for lige muligheder for mænd og kvinder (1996-2000) (5), særlig artikel 6, stk. 1, skal disse programmer være åbne for deltagelse af de associerede centraleuropæiske lande på de vilkår, der er fastsat i tillægsprotokollerne til associeringsaftalerne vedrørende deltagelse i fællesskabsprogrammer -

TRUFFET FØLGENDE AFGØRELSE:

Den holdning, der bør indtages af Fællesskabet i det associeringsråd, der er oprettet i kraft af Europaaftalen mellem De Europæiske Fællesskaber og deres medlemsstater på den ene side og Rumænien på den anden side, vedrørende Rumæniens deltagelse i Fællesskabets programmer på områderne sundhed og socialpolitik, er den, der er angivet i vedlagte udkast til associeringsrådets afgørelse.

Udfærdiget i . . .

På Rådets vegne

. . .

(1) EFT L 95 af 16.4.1996, s. 1.

(2) EFT L 95 af 16.4.1996, s. 9.

(3) EFT L 95 af 16.4.1996, s. 16.

(4) EFT L 19 af 22.1.1997, s. 25.

(5) EFT L 335 af 30.12.1995, s. 37.

Udkast til AFGØRELSE Nr. . . ./98 TRUFFET AF ASSOCIERINGSRÅDET EF-RUMÆNIEN den . . . om fastlæggelse af vilkårene og betingelserne for Rumæniens deltagelse i fællesskabsprogrammer på områderne sundhed og socialpolitik

ASSOCIERINGSRÅDET HAR -

under henvisning til Europaaftalen om oprettelse af en associering mellem De Europæiske Fællesskaber og deres medlemsstater på den ene side og Rumænien på den anden side (1),

under henvisning til tillægsprotokollen til Europaaftalen om oprettelse af en associering mellem De Europæiske Fællesskaber og deres medlemsstater på den ene side og Rumænien på den anden side vedrørende Rumæniens deltagelse i Fællesskabets programmer (2), særlig artikel 1 og 2, og

ud fra følgende betragtninger:

I henhold til artikel 1 i tillægsprotokollen kan Rumænien deltage i Fællesskabets rammeprogrammer, særprogrammer, projekter eller andre foranstaltninger, bl.a. på områderne sundhed og socialpolitik;

i henhold til artikel 2 i nævnte tillægsprotokol skal vilkårene og betingelserne for Rumæniens deltagelse i de i artikel 1 nævnte aktiviteter fastlægges af associeringsrådet -

TRUFFET FØLGENDE AFGØRELSE:

Artikel 1

Rumænien deltager i Det Europæiske Fællesskabs programmer inden for sundhedsfremme, kræftbekæmpelse, forebyggelse af AIDS og andre smitsomme sygdomme, narkotikamisbrug og lige muligheder for mænd og kvinder i henhold til de vilkår og betingelser, der er fastsat i bilag I og II, som udgør en integrerende del af denne afgørelse.

Artikel 2

Denne afgørelse finder anvendelse indtil den 31. december 2000.

Artikel 3

Denne afgørelse træder i kraft den første dag i måneden efter dens vedtagelse.

Udfærdiget i . . .

På associeringsrådets vegne

. . .

Formand

(1) EFT L 357 af 31.12.1994.

(2) EFT L 317 af 30.12.1995, s. 39.

BILAG I

VILKÅR OG BETINGELSER FOR RUMÆNIENS DELTAGELSE I PROGRAMMERNE INDEN FOR SUNDHEDSFREMME, KRÆFTBEKÆMPELSE, FOREBYGGELSE AF AIDS OG ANDRE SMITSOMME SYGDOMME, NARKOTIKAMISBRUG OG LIGE MULIGHEDER FOR MÆND OG KVINDER

1. Rumænien deltager i alle aktiviteter under programmerne inden for sundhedsfremme, kræftbekæmpelse, forebyggelse af AIDS og andre smitsomme sygdomme, narkotikamisbrug og lige muligheder for mænd og kvinder, i det følgende benævnt »programmerne«, i overensstemmelse med målene, kriterierne, procedurerne og tidsplanerne i Europa-Parlamentets og Rådets afgørelse nr. 645/97/EF af 29. marts 1996 om et fællesskabshandlingsprogram for sundhedsfremme, sundhedsoplysning, sundhedsundervisning og sundhedsuddannelse som led i indsatsen inden for folkesundhed (1996-2000), særlig artikel 6, stk. 2, Europa-Parlamentets og Rådets afgørelse nr. 646/96/EF af 29. marts 1996 om en handlingsplan for kræftbekæmpelse som led i indsatsen inden for folkesundhed (1996-2000), særlig artikel 6, stk. 2, Europa-Parlamentets og Rådets afgørelse nr. 647/96/EF af 29. marts 1996 om vedtagelse af et EF-handlingsprogram vedrørende forebyggelse af AIDS og visse andre smitsomme sygdomme som led i indsatsen inden for folkesundhed (1996-2000), særlig artikel 6, stk. 2, Europa-Parlamentets og Rådets afgørelse nr. 102/97/EF af 16. december 1996 om et EF-handlingsprogram vedrørende forebyggelse af narkotikamisbrug som led i indsatsen inden for folkesundhed (1996-2000), særlig artikel 6, stk. 2, og Rådets afgørelse 95/593/EF af 22. december 1995 om Fællesskabets handlingsprogram på mellemlang sigt for lige muligheder for mænd og kvinder (1996-2000), særlig artikel 6, stk. 1, medmindre andet er fastsat i denne afgørelse.

2. Vilkårene og betingelserne for indgivelse, vurdering og udvælgelse af ansøgninger fra støtteberettigede institutioner, organisationer og enkeltpersoner i Rumænien skal så vidt muligt svare til dem, der gælder Fællesskabets medlemsstater.

3. For at sikre programmernes fællesskabsdimension skal tværnationale projekter og aktiviteter, der foreslås af Rumænien, omfatte et mindsteantal partnere fra Fællesskabets medlemsstater. Dette mindsteantal fastlægges i forbindelse med programmernes gennemførelse, idet der tages hensyn til arten af de forskellige aktiviteter, antallet af partnere i et bestemt projekt og antallet af lande, der deltager i programmerne.

4. Rumænien indbetaler hvert år et bidrag til De Europæiske Fællesskabers almindelige budget til dækning af omkostningerne ved landets deltagelse i programmerne (se bilag II). Associeringsudvalget kan i fornødent omfang justere dette bidrag.

5. Fællesskabets medlemsstater og Rumænien vil inden for rammerne af de eksisterende bestemmelser gøre alt, hvad der står i deres magt, for at fremme den frie bevægelighed og opholdet for personer, der er berettigede i henhold til programmerne, og som rejser mellem Rumænien og Fællesskabets medlemsstater i forbindelse med deltagelse i aktiviteter, som er omfattet af denne afgørelse.

6. Uden at dette berører Kommissionens og Det Europæiske Fællesskabs Revisionsrets ansvar for overvågning og evaluering af programmerne i overensstemmelse med afgørelserne om programmerne inden for sundhedsfremme, kræftbekæmpelse, forebyggelse af AIDS og andre smitsomme sygdomme, narkotikamisbrug og lige muligheder for mænd og kvinder (henholdsvis artikel 7, 7, 7, 7 og 11), evalueres Rumæniens deltagelse i programmerne løbende på grundlag af et partnerskab mellem Rumænien og Kommissionen for De Europæiske Fællesskaber. Rumænien vil forelægge Kommissionen de fornødne rapporter og medvirke ved andre særlige aktiviteter, som Kommissionen tager initiativ til i denne sammenhæng.

7. Uden at dette berører procedurerne i artikel 5 i afgørelsen om sundhedsfremme, artikel 5 i afgørelsen om kræftbekæmpelse, artikel 5 i afgørelsen om forebyggelse af AIDS og andre smitsomme sygdomme, artikel 5 i afgørelsen om narkotikamisbrug og artikel 9 i afgørelsen om lige muligheder for mænd og kvinder, vil Rumænien blive indbudt til koordinationsmøder om alle spørgsmål vedrørende gennemførelsen af denne afgørelse forud for de ordinære møder i programudvalgene. Kommissionen informerer Rumænien om resultaterne af disse ordinære møder.

8. Det sprog, der anvendes i forbindelse med ansøgningsprocessen, kontrakter, rapporter, der skal indgives, og andre administrative arrangementer i forbindelse med programmet, skal være et af Fællesskabets officielle sprog.

BILAG II

RUMÆNIENS FINANSIELLE BIDRAG TIL PROGRAMMERNE INDEN FOR SUNDHEDSFREMME, KRÆFTBEKÆMPELSE, FOREBYGGELSE AF AIDS OG ANDRE SMITSOMME SYGDOMME, NARKOTIKAMISBRUG OG LIGE MULIGHEDER FOR MÆND OG KVINDER

1. Rumæniens finansielle bidrag omfatter:

- finansiel støtte fra programmerne til rumænske deltagere

- supplerende administrationsudgifter i tilknytning til Kommissionens styring af programmerne, der hidrører fra Rumæniens deltagelse.

2. For hvert regnskabsår må summen af tilskud og anden finansiel støtte, som rumænske støttemodtagerne opnår fra programmerne, ikke overstige det bidrag, som Rumænien indbetaler, efter fradrag af de ekstra administrationsomkostninger.

Hvis det bidrag, som Rumænien har betalt til De Europæiske Fællesskabers almindelige budget, efter fradrag af de ekstra administrationsomkostninger viser sig at være større end summen af tilskud og anden økonomiske støtte, som rumænske støttemodtagere opnår fra programmerne, fremfører Kommissionen saldoen til det følgende regnskabsår og trækker beløbet fra det følgende års bidrag. Hvis der stadig består en sådan saldo, når programmerne slutter, vil det pågældende beløb blive udbetalt til Rumænien.

3. Sundhedsfremme

Rumæniens årlige bidrag vil fra 1998 andrage 65 645 ECU. Af dette beløb dækker 4 295 ECU de supplerende administrationsudgifter i forbindelse med Kommissionens forvaltning af programmet som følge af Rumæniens deltagelse.

4. Kræftbekæmpelse

Rumæniens årlige bidrag vil fra 1998 andrage 113 783 ECU. Af dette beløb dækker 7 444 ECU de supplerende administrationsudgifter i forbindelse med Kommissionens forvaltning af programmet som følge af Rumæniens deltagelse.

5. Forebyggelse af AIDS og andre smitsomme sygdomme

Rumæniens årlige bidrag vil fra 1998 andrage 87 526 ECU. Af dette beløb dækker 5 726 ECU de supplerende administrationsudgifter i forbindelse med Kommissionens forvaltning af programmet som følge af Rumæniens deltagelse.

6. Narkotikamisbrug

Rumæniens årlige bidrag vil fra 1998 andrage 43 763 ECU. Af dette beløb dækker 2 863 ECU de supplerende administrationsudgifter i forbindelse med Kommissionens forvaltning af programmet som følge af Rumæniens deltagelse.

7. Lige muligheder for mænd og kvinder

Rumæniens årlige bidrag vil fra 1998 andrage 157 454 ECU. Af dette beløb dækker 10 301 ECU de supplerende administrationsudgifter i forbindelse med Kommissionens forvaltning af programmet som følge af Rumæniens deltagelse.

8. Finansforordningen vedrørende Fællesskabets almindelige budget finder også anvendelse på forvaltningen af bidraget fra Rumænien.

Ved denne afgørelses ikrafttræden og i begyndelsen af hvert år sender Kommissionen Rumænien en indkaldelse af midler svarende til landets bidrag til dækningen af udgifterne i henhold til denne afgørelse.

Dette bidrag vil blive udtrykt i ecu og skal indbetales til en af Kommissionens ecu-bankkonti.

Rumænien indbetaler senest tre måneder efter, at indkaldelsen af midler er afsendt, sit bidrag til dækningen af de årlige omkostninger i henhold til denne afgørelse i overensstemmelse med indkaldelsen af midler. Enhver forsinkelse med betalingen af bidraget vil medføre, at Rumænien skal betale renter af det udestående beløb fra forfaldsdatoen. Rentesatsen svarer til den sats, som Den Europæiske Fond for Monetært Samarbejde anvender på sine transaktioner i ecu i den måned, hvor forfaldsdatoen ligger, forhøjet med 1,5 procentpoint.

9. Rumænien betaler de supplerende administrationsudgifter, der er omtalt under punkt 3, 4, 5, 6 og 7, via sit nationale budget.

10. Rumænien betaler de resterende omkostninger ved sin deltagelse som følger:

10.1. Sundhedsfremme

I 1998 23 540 ECU fra sit nationale budget og 37 810 ECU fra PHARE-tildelingen.

I 1999 30 675 ECU fra sit nationale budget og 30 675 ECU fra PHARE-tildelingen.

I 2000 37 810 ECU fra sit nationale budget og 23 540 ECU fra PHARE-tildelingen.

10.2. Kræftbekæmpelse

I 1998 42 535 ECU fra sit nationale budget og 63 804 ECU fra PHARE-tildelingen.

I 1999 53 170 ECU fra sit nationale budget og 53 169 ECU fra PHARE-tildelingen.

I 2000 63 804 ECU fra sit nationale budget og 42 535 ECU fra PHARE-tildelingen.

10.3. Forebyggelse af AIDS og andre smitsomme sygdomme

I 1998 32 720 ECU fra sit nationale budget og 49 080 ECU fra PHARE-tildelingen.

I 1999 40 900 ECU fra sit nationale budget og 40 900 ECU fra PHARE-tildelingen.

I 2000 49 080 ECU fra sit nationale budget og 32 720 ECU fra PHARE-tildelingen.

10.4. Narkotikamisbrug

I 1998 16 360 ECU fra sit nationale budget og 24 540 ECU fra PHARE-tildelingen.

I 1999 20 450 ECU fra sit nationale budget og 20 450 ECU fra PHARE-tildelingen.

I 2000 24 540 ECU fra sit nationale budget og 16 360 ECU fra PHARE-tildelingen.

10.5. Lige muligheder

I 1998 58 861 ECU fra sit nationale budget og 88 292 ECU fra PHARE-tildelingen.

I 1999 73 576 ECU fra sit nationale budget og 73 577 ECU fra PHARE-tildelingen.

I 2000 88 292 ECU fra sit nationale budget og 58 861 ECU fra PHARE-tildelingen.

10.6. PHARE-bidraget er genstand for de sædvanlige PHARE-programmeringsprocedurer.